CELEX: 
Language: el
Date: 1991-09-13 00:00:00
Title: Απόφαση του Συμβουλίου της 8ης Ιουλίου 1991 για την προσωρινή εφαρμογή των εγκεκριμένων πρακτικών που τροποποιούν την συμφωνία μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για το εμπόριο κλωστοϋφαντουργικών προϊόντων

Avis juridique important

|

21991A0913(01)

Εγκεκριμένα πρακτικά που τροποποιούν τη συμφωνία μεταξύ της Ευρωπαϊκής Οικονομικής Κοινότητας και του Βασιλείου της Ταϊλάνδης για το εμπόριο κλωστοϋφαντουργικών προϊόντων  

Επίσημη Εφημερίδα αριθ. L 256 της 13/09/1991 σ. 0060

ΕΓΚΕΚΡΙΜΕΝΑ ΠΡΑΚΤΙΚΑ1. Οι αντιπροσωπείες της Ευρωπαϊκής Οικονομικής Κοινότητας και του Βασιλείου της Ταϊλάνδης συναντήθηκαν στις Βρυξέλλες, στις 24 έως 26 Σεπτεμβρίου 1990, σύμφωνα με τις διατάξεις του άρθρου 16 της συμφωνίας για το  εμπόριο κλωστοϋφαντουργικών προϊόντων που μονογράφηθηκε στις 28 Ιουνίου 1986 και εφαρμόζεται προσωρινά από την 1η Ιανουαρίου 1987 με στόχο να εξετάσουν το αίτημα της Ταϊλάνδης για τροποποίηση των εγκεκριμένων πρακτικών που υπογράφηκε από τα δύο μέρη  στις 21 Απριλίου 1988.  2. Τα δύο μέρη συμφώνησαν να καταργήσουν, με ισχύ από την 1η Ιανουαρίου 1989, τη διάκριση ανάμεσα στα άμεσα ποσοτικά όρια για τις κατηγορίες 4 και 5, που καθορίζονται στο παράρτημα ΙΙ της προαναφερόμενης συμφωνίας, και τις πρόσθετες αποθεματικές  ποσότητες που συμφωνήθηκαν μεταξύ των δύο μερών στις 21 Απριλίου 1988 για τις ίδιες κατηγορίες.  3. Μετά τη συγχώνευση των άμεσων ποσοστώσεων και των πρόσθετων αποθεματικών ποσοτήτων για τις κατηγορίες 4 και 5, τα άμεσα ποσοτικά όρια για τις κατηγορίες αυτές όπως καθορίζονται στο παράρτημα ΙΙ της συμφωνίας, όπως τροποποιήθηκε, θα είναι τα ακόλουθα:        Κατηγορία  Μονάδα  Έτος  Ποσόστωση       4  1 000 τεμάχια  1989  18 489    1990  19 436    1991  20 434  5  1 000 τεμάχια  1989  13 098    1990  13 790    1991  14 518      Βρυξέλλες, 26 Σεπτεμβρίου 1990.   Επικεφαλής της αντιπροσωπείας  της Ευρωπαϊκής Οικονομικής Κοινότητας  Επικεφαλής της αντιπροσωπείας του Βασιλείου της Ταϊλάνδης